ନୂଆଦିଲ୍ଲୀଃ କରୋନା ପ୍ରଭାବ ପୁଣିଥରେ ଷ୍ଟକ୍ ମାର୍କେଟ୍ ଉପରେ ପଡ଼ିଛି। ଆଜି ସକାଳୁ ଶେଆର ମାର୍କେଟ୍ ଖୋଲିବା ପରେ ବମ୍ବେ ଷ୍ଟକ ଏକ୍ସଚେଞ୍ଜରେ ସେନ୍ସେକ୍ସ ୨୩ ଶହ ପଏଣ୍ଟ ଖସିଥିଲା। ଯାହା ପୂର୍ବ ଦିନ ଅପେକ୍ଷା ୧୦ ପ୍ରତିଶତ ହ୍ରାସ ପାଇଛି। ସେହିଭଳି ନିଫ୍ଟି ମଧ୍ୟ ୮୪୨ ପଏଣ୍ଟ ହ୍ରାସ ପାଇଥିଲା।
ଗତକାଲିର ଜନତା କର୍ଫ୍ଯୁ, ମୁମ୍ବାଇ ଲକ୍ ଡାଉନ୍ ଏବଂ ଅନେକ ରାଜ୍ୟରେ ଲକ୍ ଡାଉନ୍ ପରେ ଏହାର ସିଧା ପ୍ରଭାବ ଶେଆର ମାର୍କେଟ ଉପରେ ପଡ଼ିଛି।
ବିଶ୍ୱବ୍ୟାପୀ କରୋନା ଯୋଗୁ ପୁଞ୍ଜିି ନିବେଶକମାନେ ଷ୍ଟକ ମାର୍କେଟ ଉପରେ ଆସ୍ଥା ହରାଉଥିବାରୁ ଏପରି ସ୍ଥିତି ଉପୁଜିଛି। ଏସିଆ ଓ ୟୁରୋପ, ଆମେରିକାର ଷ୍ଟକ ମାର୍କେଟ ଉପରେ ମଧ୍ୟ ଏହାର ପ୍ରଭାବ ପଡିଛି।
